lflage/wiki-talks huggingface dataset:
Discutir:Ciutat de Quebèc

message: Normalament, dins lei lengas romanicas, lo superlatiu es pas acompanhat d'un ordinau. La pus/mai granda vila d'un país es unica. De parlar (coma se fa ara en francés, catalan, italian....) de la tresena pus granda vila per exemple, es un calc fòrça recent de l'anglés; fa dètz ans, se seriá jamai escrich aquò. Avèm d'autrei biais, corrèctes, d'o dire. Vivarés 15 de nov de 2008 a 00:14 (UTC)
replies: text: Mercé Vivarés, sabiái pas aquò, es vertat que s'emplega fòrca en francés. Mertyl 15 de nov de 2008 a 10:44 (UTC)
replies: text: :Vèni de trobar aquesta pagina dau Conseil supérieur de la langue française (gouvernement du Québec), onte lo passatge intitulat Les anglicismes dans l'usage parla (entre autrei) d'aquesta question: Le moment est venu de considérer les calques. Ce sont des emprunts de structure, syntagmatique le plus souvent et quelquefois syntaxique. Ils sont généralement nés de traductions mal faites. Il risque d'y avoir calque chaque fois que le traducteur (...) a traduit mot à mot (...) Les calques syntaxiques sont plus rares. C'en est un que celui qui place un superlatif après un adjectif ordinal, séquence qui ne passe pas en français. Il faut dire la France est le second pays d'Europe pour la superficie et non la France est le deuxième plus grand pays d'Europe. Lei Quebequés son ben plaçats per parlar deis anglicismes... Mai quand dison que passa pas en francés, poirián parlar dei lengas romanicas en generau. Vivarés 15 de nov de 2008 a 20:01 (UTC)
thread_title:  Sintaxi dau superlatiu
Discussion Wikipèdia:Modèls/Espaci d'utilizaire/Boita d'utilizaire/Centres d'interès/Cosina

message: La terminologia "Espaci Utilizaire" d'un costat, "Boita d'utilizaire" de l'autre es pas coerenta. Perqué la preposicion "de" presenta dins un cas es pas dins l'autre ? Es ben de l'espaci D'un utilizaire que se tracta. E perqué Utilizaire amb una majuscula dins un cas e pas dins l'autre ? Vivarés 15 de nov de 2008 a 19:12 (UTC)
thread_title:  Perqué renomenar ?
Discutir:Avinhon

message: "Avinhon es una vila istorica d'Occitània" ? ? ?
En que annado ? 
Avignoun es oucitan, mediterragno, franceso, éuroupenco : coume vai soulamen "vila istorica d'Occitània" ?
--Paul Munhoven 19 de nov de 2008 a 11:35 (UTC)
replies: text: Adishatz,

text: deu punt de vista men, que m'estimi mei de hicar en davant los nom occitans de las regions occitanas qui , istoricament b'an avuda ua realitat politica administrativa e legau mei horta que lo pais pais culturau nomat Occitania. Donc jo que diseri qu'ei ua ciutat provençau (ço qui vou diser occitana).

text: Adara, per ço qui ei de mediterranea, francesa, europea ... chinesa de segur tanben mes om ei tostemps de tot ; Paris qu'ei auvernhata bretona, algeriana, chinesa tanben, mei mei que mei francesa d'un punt de vist politic (qu'ei estada desempuish ua bera pausa center de l'egemonia francesa).

text: A beth leu,

text: --Lembeye 19 de nov de 2008 a 14:42 (UTC)
thread_title: Avinhon es una vila istorica d'Occitània / Occitània es pas un païs ! ! !
Discutir:Lista de provèrbis occitans

message: Bèu parla non escourtega la lengo. La lengo d'O es reputa difficilo a prounouncia mai... bèu parla non escourtega la lengo.
--Paul Munhoven 19 de nov de 2008 a 11:56 (UTC)
replies: text: Que prepausi d'arreorganizar aquesta lista per tèmas. Començat uei matin.-- Eòle (d) 30 setembre de 2009 a 07.40 (UTC)
replies: text: :Çò qu'es grèu es que i a pas cap de fonts, e cadun pòt venir aicí e apondre quicòm d'inventat. I a de libres ont i a de provèrbis, seriá plan de far un mescladís de tot aquò mas amb de fonts! Es çò pus important, es mai important que la forma de l'article! Mertyl (d) 30 setembre de 2009 a 09.20 (UTC)
replies: text: ::Qué cau har alavetz, suprimir tots los arreporèrs entaus quaus ne's posca pas trobar ua hont? Eòle (d) 30 setembre de 2009 a 19.06 (UTC)
thread_title: En Prouvenço
Discutir:Basacle

message: Sabi pas qual foguèt l'usatge a Tolosa per designar aquela chaussée, mas me sembla qu'avèm en occitan tot un fum de tèrmes  coma: paissièra, restanca, resclausa, que benlèu son pus indicats que "calçada", non? Jiròni 7 de decembre de 2008 a 18:05 (UTC)
replies: text: Calçada es mai per la rota e non per l'aiga segon le tot en un. Mertyl 7 de decembre de 2008 a 19:36 (UTC)
replies: text: :Quina alternativa prepausatz, de preferéncia? Cedric31 8 de decembre de 2008 a 07:20 (UTC)
replies: text: ::Tot en Un : chaussée : (route) calçada ; (cours d'eau) levada ; paissièra ; rascaça. Dins lo TDF i a : Li levado dòu Rose : Les chaussées du Rhône Mertyl - levado/lebado : levée/chaussée/digue 8 de decembre de 2008 a 19:05 (UTC)

message: Alibèrt lo nomena "Basacle" dins son diccionari (dintrada "abasaclar"). Xic667 (d) 23 octobre de 2012 a 19.43 (UTC)
thread_title:  nom
Discutir:Betelèm

message: Segon lo CLO es mai Betleèm d'ont ven Betelèm ? Mertyl 12 de decembre de 2008 a 16:19 (UTC)

message: La fòrma Betelèm es presa del Tresor de Mistral (Betelèn) (e al CLO). Mistral pasmens remanda a Belèn (Betlèm) pel provençal. De mai ajusta que las fòrmas Betlèn e Betlèm son respectivament las del lengadocian e del gascon...Compreni donc pas tròp la fòrma referenciala causida pel Conselh de la lenga ja qu'existisson de fòrmas adaptadas pro correntas...
thread_title:  Fòrma referenciala?
Discutir:Acadèmia de la Lenga Occitana

message: Sul sit del Conselh Generau d'Aran, utilisan "Conselh Plenari" e pas "Conselh Plenièr" (veire las nòtas dins l'article), perqué ? Vau l'indicar dins l'article, se sètz pas contra. a455bcd9 29 de decembre de 2008 a 06:45 (UTC)
thread_title:  Conselh Plenièr o Plenari ? 

message: Es una fauta del Conselh o una particularitat regional del gascon (o del aranés) ? Cal l'indicar dins "(reg. Conselh dera Lengua Occitana) ? a455bcd9 29 de decembre de 2008 a 07:01 (UTC)
replies: text: Adieu  A455bcd9. "Plenari" e "lengua" son de formas aranesas, ton article es escrit en lengadocian, los ai doncas corregidas en lengadocian. Coralament. Jiròni 29 de decembre de 2008 a 09:51 (UTC)
thread_title:  "Lengua"
Discussion Modèl:Paleta Egipte antica Luòcs

message: A un gròs bug amb aquel còdi qu'èra al fin del modèl :
|-
|bgcolor="#ccccaa"|Localizacion
|-
| {{#if: {{{plan|}}} | {{Mapa:debuta | plan={{{plan|}}} | talha=170px}} | {{Mapa:debuta | plan=Egypt_Karnak_test.png | talha=170px}} }}
{{#if: {{{label|}}} | {{Mapa:etiqueta | x={{{x|0}}} | y={{{y|0}}} | label={{{label|}}} | desc={{{desc|}}} }} | }} {{Mapa:fin}}
Sabi pas coma o corregir. a455bcd9 29 de decembre de 2008 a 11:15 (UTC)
thread_title:  Bògue
Discutir:Orquèstra de plèctres

message: Lo TDF pòrta ourquestro (fem.). Lo diccionari niçard de Castellana pòrta ourquestra (fem.). E en aranés, s'utiliza orquestra (fem.): cf  . --Vivarés 3 de febrièr de 2009 a 18:46 (UTC)
Adiu Vivares, oc b'as rason e Per Noste que da orquèstra (f) com en espanhou. Qu'at cambi de tira.
A beth leu,
--Lembeye 3 de febrièr de 2009 a 19:45 (UTC)
thread_title:  Orquèstre/Orquèstra ? 

message: La forma preconizada per lo CLO (cf. Preconizacions, pagina 91) es orquèstra (amb è dubèrta). -Vivarés (d) 17 abr 2009 a 11:38 (UTC)
thread_title:  Preconizacion dau CLO: '''orquèstra'''
Discutir:Barri (omonimia)

message: Lo mot a principalament dos sens en occitan:
# Aqueu de "muralha, fortificacion": lei barris d'Avinhon.
# Per extension (es lo cas d'o dire), aqueu de quartier periferic d'una vila, literalament quartier fòra lei barris: lo Barri Sant Çubran, a Tolosa. En provençau, se ditz borgada.En tot cas, barri es pas (en occitan) sinonim generic de "quartier de vila", emplec que seriá un calc dau catalan o dau castelhan.
Faudriá probable crear una pagina d'omonimia e de paginas coma "Barri (urbanisme)", "Barri (arquitectura)" per exemple. --Vivarés 4 de febrièr de 2009 a 11:14 (UTC)
thread_title:  Polisemia de ''barri''
Discutir:Ferrand Magellan

message: Lo CLO preconiza lo toponim Estrech de Magellan. La forma Magellan (atestada en alemand, anglés, francés; Magellano en italian) es confortada per lo nom latin Ferdinandus Magellanus (cf. ca:Discussió:Fernão de Magalhães; la viquipèdia catalana esita entre Fernão de Magalhães e Ferran Magallanes).
Per simplicitat e coeréncia ambé lo toponim, la forma Magellan sembla de privilegiar (per exemple en conservant la pagina actuala coma redireccion). --Vivarés 5 de febrièr de 2009 a 11:41 (UTC)
thread_title:  Magellan/Magalhães 

message: (My apologies for this message being in English) The vandal General Tojo is spamming Wikipedia by removing references and adding his books as the only reference. The books are nothing more than reprints of out of copyright sources, with spelling errors from the title page on forward (For example it is James McClymont, not MacClymont, and Gaspar Correia, not Correa, and Charles Edwards Lester, not Charles Lester Edwards). This article is one of his targets, please watch for removal of valid references and adding of the spam references by new users or IP's. The books spammed so far are: 
* Magellan (2008) by Francis Guillemard (died 1933), Antonio Pigafetta (died 1534), Francisco Albo (contemporary of Magellan), Gaspar Correa (contemporary of Magellan), Keith Bridgeman (Editor) and Tahira Arsham (Editor); ISBN 978-1906421007
* Amerigo Vespucci (2009) by Charles Lester Edwards (died 1890), Amerigo Vespucci (died 1512), Keith Bridgeman (Editor) and Tahira Arsham (Editor); ISBN 978-1906421021
* Pedro Cabral (2009) by James Roxburgh MacClymont (out of copyright author), William Brooks Greenlee (edited around 1939), Pero Vaz de Caminha (died 1500), Keith Bridgeman (Editor), and Tahira Arsham (Editor);ISBN 978-1906421014
Please watch for removal of valid references and replacement with spam, and revert accordingly. As for the identity of the spammer and vandal General Tojo:
*Keith Bridgeman, London is the editor of all the books spammed by General Tojo
*Keith Bridgeman, London is the owner of the publishing house publishing the books spammed by General Tojo
*Keith Bridgeman, London is the owner of some Parkinson's disease patents spammed by General Tojo on Wikipedia for quite a few years now
*Keith Bridgeman, London is also the owner of the web page advertising both the Parkinson stuff and the books spammed by General Tojo.
For details see :en:Category:Wikipedia sockpuppets of General Tojo. PS: If a new editor is removing this message, it is most likely Keith Bridgeman. Please revert. -- Chris 73 (d) 4 decembre de 2009 a 14.59 (UTC)
thread_title: Bad Book Spam warning
Discutir:Tèrra del Fuòc

message: Se de donadas numericas son balhadas, fau que sián legiblas, autrament son inutilas; que significa: "29,484.7" ? --Vivarés 5 de febrièr de 2009 a 11:49 (UTC)
replies: text: Son las valors presentas dins l'article de la Wiki anglesa que ne'n faguèri un copiat/pegat e la traduccion, sabi pas la significacion d'aquel biais de notar las chifras. O pòdes corregir se sabes. Coralament.Jiròni 5 de febrièr de 2009 a 11:58 (UTC)
thread_title:  Superfícias ?
Discutir:Renat d'Anjau

message: Sembla que  "Rei Reinier" siá lo nom usual en Provença, l'article èra ja estat renomat (veire[], pensi que val melhor utilizar lo nom utilizat en Provença que de non pas sistematicament far una traduccion del nom francés. Coralament.Jiròni 14 de febrièr de 2009 a 11:33 (UTC)

message: Me sembla que Renat d'Anjau se deu considerar coma una error (o una normalizacion excessiva). La forma atestada en occitan per designar aqueu personatge es Lo Rei Rainier. Lo pichon nom Renat es pas utilizat en Provença. Mistral (TDF) o explica clarament. Cf. tanben aquela citacion dei Darriero proso d'Armana de Mistral: Es en fasènt ansin quàuqui passejado à l’oumbro dóu castèu dóu rèi Reinié que proufèto Draguignan avié aprés forço causo. --Vivarés 14 de febrièr de 2009 a 11:45 (UTC)
thread_title:  Reinier d'Anjau
Discutir:Rei Rainier

message: Me sembla que Renat d'Anjau se deu considerar coma una error (o una normalizacion excessiva). La forma atestada en occitan per designar aqueu personatge es Lo Rei Rainier. Lo pichon nom Renat es pas utilizat en Provença. Mistral (TDF) o explica clarament. Cf. tanben aquela citacion dei Darriero proso d'Armana de Mistral: Es en fasènt ansin quàuqui passejado à l’oumbro dóu castèu dóu rèi Reinié que proufèto Draguignan avié aprés forço causo. --Vivarés 14 de febrièr de 2009 a 11:45 (UTC)
thread_title:  Reinier d'Anjau
Discutir:Domeni de Vialatèla

message: Pel francés meneau dins Laux i a traversièr, montant mas dins lo Petit Larousse (fr) se ditz que meneau ven del bas latin medianus, qu'es al mièg. Mertyl 15 de febrièr de 2009 a 13:57 (UTC)

message: En francés se ditz fenêtre à meneaux, e en catalan finestra amb mainell (lo castelhan e lo portugués an de denominacions semblablas). Lo mot mainèu conjecturat en occitan per un contributor sembla pas atestat. Segon lo TDF, traversié (traversier/traversièr en nòrma classica) significa en francés: "traversin, oreiller long; traversine [=traverse], pièce de bois posée en travers" e quauqueis autrei sens qu'an ren de veire ambé l'arquitectura. Sabi pas onte Laux a trobat lo sens indicat (proposicion personala ?).
Aumens en provençau, i a un mot ben atestat, qu'es crosiera (qu'a lo sens generic de "dispositiu en crotz"). Es indicat per lo Diccionari provençau-francés de J. Fettucciari, G. Martin e J. Pietri. E subretot, es atestat. En cercant, ai trobat la cançon famosa de Victor Gelu, Lo Crèdo de Cassian:
replies: text: Au luec de ropilhar sus la bauca, ai fenieras,

text: Lei mendres dei varlets dormiràn assostats

text: Dins de supèrbei salas a fenèstras en crosiera

text: Sus de liechs pus mofluts qu'aqueu de Forestà!  [remarcatz en passant lo comparatiu: pus moflut]
E Gelu dins lo glossari e lei nòtas qu'acompanhan l'edicion de sei cançons, explica:"Fenestro en crouziero. Les anciens châteaux et les anciennes maisons de campagne de quelque importance ont conservé la croisée que les nobles du moyen âge nous avaient rapportée d'Orient, et bien que cette forme d'ouverture ne soit plus usitée depuis une centaine d'années pour les villas modernes, notre vieux patriarche Cassien ne peut manquer de considérer la croisée comme un signe de grandeur".En italian, se ditz finestra a crociera ("Finestra a crociera, suddivisa in quattro parti da una croce di pietra, di legno o di altro materiale", definicion dau diccionari Hoepli). --Vivarés 15 de febrièr de 2009 a 19:44 (UTC)
thread_title:  Fenèstra en crosiera
Discutir:Glèisa de Sent Pèir d'Ortès

message: Ai ja fach remarcar qu'una construccion sintaxica panoccitana atestada dau niçard fins a l'aranés (e en catalan) utiliza regularament la preposition de dins de sintagmas onte lo francés fa ren que de juxtapausar:
*fr. "Pont Saint-Benezet", oc. "Pònt de Sant Beneset", 
*fr. "Cathédrale Saint-Sauveur", oc. "Catedrala de Sant Sauvaire" (as Ais)
Per lo gascon, tròbi (entre autrei):
*una citacion d'un cònte de Blader: Las Agraulas se n'angón, e la Reina entrèc dens lo castèth, qu'èra sèt còps màger que la glèisa de Sent Gervasi de Leitora.
*La glèisa de Sent Vincenç de Nai, dont podem enqüèra véder un portau roman...
*Glèisa de Sant Miquèu de Vielha (aicí )
*Bossost, era Glèisa de Sant Sebastian e Sant Fabian (aicí )
--Vivarés 18 de febrièr de 2009 a 22:41 (UTC)
thread_title:  Glèisa de Sent Pèir d'Ortès
Discussion Categoria:Personatge del Novèl Testament

message: Per designar lei doas partidas de la Bíblia crestiana (respectivament relativas ais eveniments anteriors, posteriors au Crist), s'utiliza en occitan: Ancian Testament, Novèl Testament. Referéncias:
*lo TDF, article "testamen": l'Ancian Testamen, lou Nouvèu Testamen.
*la traduccion en occitan (lengadocian), òbra dau canonge Juli Cubainas, intitulada Novèl Testament.
*la Nòbla leiçon, poèma religiós vaudés (en alexandrins) de la fin dau sègle XIV o dau començament dau sègle XV. Trobaretz çai sota un extrach d'aqueu tèxte (cf. Rainoard, , pagina 90) qu'atèsta tre l'occitan classic ancian lo sintagma Novèl Testament:
replies: text: De çò que èra a venir el lor vai anonciar

text: Cossí el devia morir e pòis ressuscitar,

text: El lor dis [=diguèt] las ensenhas e li demonstrament

text: Li qual devian venir davant lo feniment;

text: Motas bèlas semblanças dis a lor e a la gent

text: Las quals foron scritas al Novèl Testament.
A ma conoissença, l'òrdre dei mots d'aquelei sintagmas es gelat, e l'òrdre invèrs Testament Novèl sembla pas d'èsser atestat dins la lenga eiretada. Mai s'avètz d'autreis informacions, lei faudriá donar. En catalan, se tròba ren que Nou Testament au sens religiós (cf. :ca:Nou Testament); se pòt trobar l'òrdre invèrs, mai dins d'autrei contèxtes; cf. aqueu conseu juridic trobat sus Internet: L’últim testament que facis serà el vàlid i definitiu. És a dir, cada testament nou que facis anul·la l’anterior. --Vivarés 25 de febrièr de 2009 a 18:19 (UTC)
thread_title:  Novèl Testament / *Testament Novèl
Discussion Categoria:Cantaire catalan

message: Remarqui la preséncia de Raimon e Tomeu Penya dins la :Categoria:Cantaire catalan. De segur, cantan en catalan, mai lo premier es valencian e lo segond es malhorquin. La viquipèdia catalana lei plaça respectivament dins la categoria dei cantautors valencians e la categoria dei cantautors malhorquins; existís d'autra part una categoria dei cantautors catalans onte trobaretz pas lei dos noms precedents (e una categoria dei cantaires en catalan). --Vivarés 27 de febrièr de 2009 a 23:24 (UTC)
thread_title:  Clarificacion de la categoria "Cantaire catalan"
Discutir:Priorat reiau de Sant Loís de Poissy

message: Segon la wikipèdia francesa, lo mostier de Poissy èra un priorat, valent a dire qu'èra dirigit per un prior o una prioressa (segon lo TDF, lo femenin es priora en gascon). Un orador o oratòri es un luòc (sovent una capèla pichona) per pregar, coma o ditz son nom. I a una rason d'emplegar aicí lo tèrme d'orador puslèu que priorat ? --Vivarés 27 de febrièr de 2009 a 23:45 (UTC)
Adiu Vivares,
e mercesper aquesta informacion ; efectivament priorat que sembla mei correcte.
--Lembeye 28 de febrièr de 2009 a 00:33 (UTC)
thread_title:  Priorat ?
Discutir:Lo Flèis

message: Lo document subre lei noms de comunas en Dordonha es seriós e fòrça ben fach, e deuriá servir d'exemple. Pasmens i a quauquei cas (gaire nombrós) d'accentuacion grafica curiosa, e a priori, incorrècta. En particular, d'escriure Fléis ambé l'accent agut sus e seriá pas conforme a la grafia classica. Normalament, l'accent agut sus e sèrve a indicar la plaça de l'accent tonic (cf. paréisser, sénher), e i a ges de rason de l'indicar dins un  mot d'una sillaba coma Fleis (s'escriu peis per exemple, e non pas péis). Auriáu vougut consultar lo document citat, mai per ara es inaccessible. --Vivarés 1 de març de 2009 a 15:18 (UTC)
replies: text: Lo document es tanben aicí : . I a chap-luòc e non pas chapluòc, la melhora solucion seriá de contactar la persona qu'a fach aquel pdf e de saber perqué i a aquel "é", vau cercar un mejan de la contactar. Mertyl 1 de març de 2009 a 20:32 (UTC)
-----
En fach sembla èsser una error dins lo .pdf perque sul sit i a Lo flèis. Mertyl 1 de març de 2009 a 20:38 (UTC)

text: Ai poscut consultar lo document: la forma es efectivament Lo Flèis, e es coerenta ambé la transcripcion en AFI. Ma remarca sus l'accentuacion pertocava una forma coma La Jamàia (que se deu escriure La Jamaia). Per quant a c(h)ap-l(u)òc puslèu que c(h)apl(u)òc, es un detalh, mai la grafia portada per lei diccionaris d'Alibèrt, de Laux e de Taupiac (per lo lengadocian) e aquelei de la seccion provençala de l'IEO es capl(u)òc, capluec sensa jonhent. Dins lo diccionari lemosin de Gonfroy, aqueu mot es pas atestat, mai se i tròba chapvirar (e non pas chap-virar). --Vivarés 1 de març de 2009 a 23:52 (UTC)
thread_title:  Accentuacion grafica incorrècta
Discutir:Fenèstra

message: Se volètz comprendre lo paragraf Foncion, deuretz consultar lo site qu'ai mencionat ("adèras brigalh" (???), "sebrança" (atestat dins ges dei diccionaris que tèni, pas manca lo Levy)...). Es de Novlenga. --Vivarés 8 de març de 2009 a 22:13 (UTC)
replies: text: Qué far en fòra d'anullar las modificacions? Çaquelà i a brigalh dins Cantalausa mas bon... Mertyl 8 de març de 2009 a 23:43 (UTC)
replies: text: :Sabi pas. Aviáu enveja de metre lo bendèu  mai convèn pas. Francament, una part de l'article es incomprensibla. Es una situacion que se poiriá pas imaginar en francés, anglés, catalan... Vivarés 8 de març de 2009 a 23:53 (UTC)
replies: text: :: sebrar p 337 Levy (Lat.: separare -> seprar -> sebrar), prendre separar c'est revenir en arrière dans l'évolution de la langue.

text: :: brigalh, petit morceau, fragment, miette. Alibert  p. 179

text: :: Continuez de faire du creol'oc c'est commode ya rien besoin d'apprendre et n'apprenez surtout pas votre langue... Dracula (d) 27 de març de 2009 a 15:20 (UTC)
replies: text: :::Mantèni que sebrança es pas dins lo Levy. Es de plànher qu'existigue pas un site panfrançais.org. Permetriá d'escriure de causas coma aquò: Veiz me ci une parleüre estraigne, et ces gens font desvoi. Faut sevrer ce qui partient au vocabulaire d'huy et ce qui partient à la langue du douzième sigle. Precisi qu'ai ren inventat, e que trobaretz toteis aquelei mots (a l'excepcion de vocabulaire), ambé lo sens qu'an aicí, dins tot diccionari d'ancian francés. --Vivarés (d) 27 de març de 2009 a 17:07 (UTC)
replies: text: :::: Vous ne faites aucune distinction entre le français et l'occitan, vous n'avez même pas idée que l'occitan puisse fonctionner autrement que votre langue maternelle le français. Pourtant la réalité occitane c'est que sebrança se déduit naturellement de sebrar et ne poserait strictement aucun problème à un occitanophone, si vous en rencontrez un posez lui la question, mais dépêchez-vous il a surement dans les 80 ans. Dracula (d) 27 de març de 2009 a 17:50 (UTC)
thread_title:  Vocabulari (panoccitan.org)
Discutir:Cavia

message: Es estat prepausat "Ròdol ecologic". Mai, còmpte tengut dei formas en anglés, italian, castelhan, catalan... es clar que "nicha ecologica" es una proposicion pertinenta. --Vivarés 8 de març de 2009 a 23:42 (UTC)
thread_title:  "Nicha ecologica"
Discussion Modèl:Data

message: De plaçar dins la :Categoria:Modèl ligam intèrne. --Vivarés 10 de març de 2009 a 11:33 (UTC)

message: Adiu, 
Es possible de crear una redireccion cap aquel modèl perqué i a qualques malfoncionaments dins la version actuala. Non pòdi modificar lo còdi. 
Mercé, -- Lhanars (d) 20 febrièr de 2024 a 15.22 (UTC)
thread_title:  Fusion
Discutir:Ramon Berenguier V de Provença

message: Lo nom catalan es Ramon Berenguer. Mai es estat occitanizat, e lo TDF pòrta Ramoun-Berenguié en nòrma mistralenca. La wikipèdia deuriá utilizar Ramon Berenguier (ier en provençau). Vivarés 14 de febrièr de 2009 a 19:38 (UTC)
replies: text: mercé Vivarés, veni de tornar nomenar l'article.Jiròni 14 de febrièr de 2009 a 20:04 (UTC)
thread_title:  Forma dau nom
Discutir:Alcolisme

message: Lo mot troble (qu'es pas atestat) es un simple calc dau francés. Dins lei lengas romanicas, i a de solucions divèrsas :
* en catalan: trastorn (trastorns respiratoris, trastorns cardíacs)
* en italian: disturbo (disturbi respiratori, disturbi cardiaci)
*  ...
Vivarés (d) 26 de març de 2009 a 20:08 (UTC)
thread_title:  ''Troble'' conven pas
Discussion Categoria:Ret de telecomunicacions

message: Lo lexic d'informatica de l'IEO prepausa malhum (per exemple: malhum local), ambé lei sinonims ret (per lo provençau), hialat (per lo gascon). 
Extrach:
*fr. réseau à longue distance (WAN): malhum d'airal espandit (prov.: ret d'airau espandit, gasc.: hialat d'airau espandit)
*fr. réseau d'ordinateurs: malhum d'ordinators (prov.: ..., gasc.: ...)
*fr. réseau sans fil: malhum sens fial (prov.: ..., gasc.: ...)
--Vivarés (d) 31 de març de 2009 a 21:12 (UTC)
thread_title:  Malhum / ret / hialat